Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 69/15)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Manchuela“

PDO-ES-A0046-AM03

Teate esitamise kuupäev: 18. november 2021

HEAKSKIIDETUD MUUDATUSE KIRJELDUS JA PÕHJUSED

1. Analüütilise näitajaga „jääksuhkrusisaldus“ seotud terminite kohandamine kehtivate õigusnormidega

Kirjeldus

Analüütiline näitaja „jääksuhkrusisaldus“ nimetatakse ümber „üldsuhkrusisalduseks fruktoosi ja glükoosina“ vastavalt komisjoni 17. oktoobri 2018. aasta rakendusmääruse (EL) 2019/34 artiklile 20, millega on ette nähtud üldsuhkrusisalduse mõõtmine fruktoosi ja glükoosina.

Sellega on muudetud tootespetsifikaadi punkti 2.1.1, muudatus ei mõjuta koonddokumenti.

Muudatuse liik: standardmuudatus

Selle muudatusega kohandatakse termineid, mida kasutatakse seoses füüsikalis-keemiliste omadustega, ning sellega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu see muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Kohandamine eespool nimetatud eeskirjadele vastavaks.

2. Punase veini lisamine

Kirjeldus

Veiniliikide alla on lisatud punane vein ning punktist „Üle ühe aasta vanused punased veinid Crianza, Reserva ja Gran Reserva“ on välja jäetud väljend „üle ühe aasta vanused punased veinid“. Seega jääb nimetuseks „punased veinid Crianza, Reserva ja Gran Reserva“, kuna valmistatakse ühte liiki veini, mille analüütilised näitajad on määratletud noorte punaste veinide all, kuid mis organoleptiliste omaduste poolest erinevad nii noortest punastest veinidest kui ka punastest veinidest Crianza, Reserva ja Gran Reserva, ning seetõttu lisatakse seda liiki punaste veinide eriomadused.

Muudatus mõjutab tootespetsifikaadi punkti 2.1.2 ja koonddokumendi punkti 4.

Muudatuse liik: standardmuudatus

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Praeguse veinituru nõudluse tõttu valmistatakse veine, millel on teatavad omadused, mida ei olnud varem tootespetsifikaadis käsitletud. Seda liiki veinide valmistamist on katsetatud mitu aastat ning kaitstud päritolunimetuse „Manchuela“ degusteerimiskomitee leiab, et need säilitavad päritolunimetusega veinide „Manchuela“ seoste kirjelduses esitatud omadused ja iseloomu.

3. Analüütiliste näitajate ülevaatamine

Kirjeldus

Punase veini värvitugevuse miinimummäära alandamine. Kaitstud päritolunimetusega veini „Manchuela“ tootmispiirkonnas on esindatud eri viinamarjasordid: ’Garnacha Tintorera’, millest võib looduslikult saada väga ereda värvusega veine, ning samas sortidest ’Monastrell’ ja ’Garnacha tinta’ saadakse keskmise värvitugevusega mahedamaid veine.

Sellega on muudetud tootespetsifikaadi punkti 2, muudatus ei mõjuta koonddokumenti.

Muudatuse liik: standardmuudatus.

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Viimase kümne aasta jooksul nõutakse turul üldiselt ühe sordi veine, mis on puuviljasemad ja kõnetavad uusi veinikultuuriga liituvaid tarbijate põlvkondasid.

Iga veinitehase önoloogidel peavad olema vajalikud vahendid, et toota selliseid meie tootmispiirkonnast ja sortidest tulenevate omadustega veine, mis tekitavad huvi ka riiklikel ja rahvusvahelistel turgudel.

Punaste veinide värvitugevuse miinimummäära alandamine ei too kaasa kvaliteedi halvenemist, pigem vastupidi – see suurendab piirkonna eri viinamarjasortide pakutavaid võimalusi toota peenemaid, nüansirikkamaid ja huvitavamaid veine.

4. Organoleptiliste omaduste uuesti määratlemine

Kirjeldus

Muudetud on organoleptiliste kirjelduste sõnastust.

Muudatus puudutab tootespetsifikaadi punkti 2.2 ja koonddokumendi punkti 4.

Muudatuse liik: standardmuudatus

Muudatusega kohandatakse organoleptilisi omadusi selleks, et neid oleks võimalik organoleptilise analüüsi käigus paremini hinnata, ning sellega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Standardi UNE-EN-ISO 17065 rakendamine sertifitseerimisülesannete täitmiseks tingib vajaduse muuta asjaomaste veinide organoleptilist kirjeldust, et nende omadusi saaks siduda standardi UNE-EN-ISO 17025 põhimõtetele vastava degusteerimiskomisjoni hinnatavate tunnustega.

5. Organoleptiliste omaduste määratlemine punase veini lisamise tõttu

Kirjeldus

Uue veiniliigi lisamisega tuleb määratleda selle veini organoleptilised omadused.

Sellega on muudetud tootespetsifikaadi punkti 2.2, muudatus ei mõjuta koonddokumenti.

Muudatuse liik: standardmuudatus

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Kaitstud päritolunimetusega hõlmatud uue veiniliigi kirjeldamine.

6. Valgete ja punaste veinide veinivalmistuse eritavade kohandamine

Kirjeldus

Muudatus puudutab tootespetsifikaadi punkti 3 ja koonddokumendi punkti 5.

Punkt 3.1. Valged veinid: välja on jäetud täpsustus veini roostevabast terasest mahutites valmistamise kohta, kuna Manchuelas kasutatakse veinivalmistusel muid sama kvaliteediga mahuteid, milles valmivad sama kindlaksmääratud kvaliteediga veinid.

Punkt 3.4. Noored punased veinid: välja on jäetud märge „sin hollejos“ („ilma kestadeta“), kuna on ilmnenud, et kestade olemasolu ei vähenda nende veinide kvaliteeti.

Punkt 3.5. Punase veini puhul lisatakse veinivalmistustavad: punase veini veiniliikide alla lisamisega seoses täpsustatakse punase veini veinivalmistustavasid.

Punkt 3.13. Lisatud on jääveini veinivalmistustavad. Jäävein võib olla eri tootespetsifikaadis käsitletud liiki (noor, tammevaadis laagerdunud, Crianza, vaadis kääritatud jm) valge, roosa või punane vein, mille valmistamisel on kasutatud mis tahes kaitstud päritolunimetusega „Manchuela“ hõlmatud ja tootespetsifikaadis nimetatud sorte.

Muudatuse liik: standardmuudatus

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Manchuelas on juba aastaid katsetatud jääveinidega ning kaitstud päritolunimetuse „Manchuela“ degusteerimiskomitee on otsustanud, et selle veini võib lisada meie tootespetsifikaadiga hõlmatud veinide hulka, kuna tegemist on kvaliteetse veiniga, milles väljenduvad suurepäraselt selle valmistamiseks kasutatud sortide omadused.

7. Viinamarjasortide ’Tardana’ või ’Planta Nova’, ’Muscat of Alexandria’, ’Garnacha blanca’ ja ’Touriga Nacional’ lisamine

Kirjeldus

Tootespetsifikaati on lisatud järgmised veiniviinamarjasordid: ’Tardana’ või ’Planta Nova’, ’Muscat of Alexandria’, ’Garnacha blanca’ ja ’Touriga Nacional’.

Sellega on muudetud tootespetsifikaadi punkti 6, muudatus ei mõjuta koonddokumenti, kuna tegemist on teiseste sortidega.

Muudatuse liik: standardmuudatus

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Juba aastaid on Manchuelas viljeletud eespool nimetatud sorte ning on ilmnenud, et sellistest sortidest nagu ’Tardana’, ’Muscat of Alexandria’, ’Garnacha blanca’ ja ’Touriga Nacional’ valmistatud veinid on hea kvaliteediga. Pärast seda, kui päritolunimetuse „Manchuela“ degusteerimiskomitee on aastaid jälginud nende veinide arengut ja kvaliteeti, on otsustatud, et nende kvaliteet vastab meie tootespetsifikaadis nõutud kvaliteedile, nii et need sordid saaks lisada päritolunimetusega „Manchuela“ lubatud sortide nimekirja.

8. Ajakohastatud on viiteid õigusaktidele ja tunnustatud sertifitseerimisasutuste andmeid.

Kirjeldus

Punkti 8 esimeses, teises ja kolmandas lõigus ning punkti 9.2 kolmandas ja üheksandas lõigus on asendatud viide kehtetuks tunnistatud määrustele viitega kehtivatele määrustele.

Sellega muudetakse tootespetsifikaadi punkti 8 ja punkti 9.2, muudatus ei mõjuta koonddokumenti.

Muudatuse liik: standardmuudatus.

Tegemist on ajakohastamisega. Seega ei liigitu see muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Regulatiivsete viidete ajakohastamine.

9. Märgistamisnõuete muutmine, lisatud on nimetus „Vino de hielo“ („jäävein“) ja välja on jäetud kaks traditsioonilist nimetust.

Kirjeldus

Tootespetsifikaadi punktis 3.13 sätestatu kohaselt valmistatud veini jaoks on lisatud nimetus „jäävein“ ja selle veini analüütilised näitajad on määratletud eri veiniliikide all, kuna jäävein võib olla tootespetsifikaadis käsitletud eri liiki (noor, tammevaadis laagerdunud, Crianzas, vaadis kääritatud jm) valge, roosa või punane vein. Välja on jäetud traditsioonilised nimetused „Superior“ ja „Rancio“.

Muudatus puudutab tootespetsifikaadi punkti 8 ja koonddokumendi punkti 9.

Tegemist on standardmuudatusega.

Selle muudatusega ei muudeta kuidagi lõpptoodet, mis säilitab seoste kirjelduses esitatud loodus- ja inimtegurite vastastikmõjust tulenevad omadused ja tunnusjooned. Seega ei liigitu muudatus ühekski määruse (EL) 2019/33 artikli 14 lõikes 1 käsitletud muudatuseks.

Põhjendus

Reguleerida nimetuse „jäävein“ kasutamise tingimusi ja jätta välja mittekasutatavad terminid.

KOONDDOKUMENT

1. Nimetus(ed)

Manchuela

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

1. Kuivad valged veinid, vaadis kääritatud valge veinid ja roosad veinid

LÜHIKIRJELDUS

Valge vein on puhta ja kirka kollase värvusega, kuid mitte päris merevaikkollane, küllusliku esmase aroomiga.

Vaadis kääritatud vein on puhas, keskmise tugevusega esmase lõhnaga, mida tasakaalustavad vaadist tulenevad aroomid, järelmaitses on tunda esmaseid ja vaadist tulenevad lõhnanüansse.

Roosad veinid on puhtad ja klaarid, nende värvus varieerub kogu roosa värvigamma ulatuses. Esmased aroomid. Tasakaalustatud, aimata võib happesust ja/või mõrusust.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

* Vääveldioksiidi maksimaalne üldsisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta)

2. Poolkuivad, poolmagusad ja magusad valged veinid, vaadis kääritatud valged veinid ja roosad veinid

LÜHIKIRJELDUS

Välimuselt ja lõhnalt sarnanevad sama liiki kuivade veinidega. Tasakaalustatud maitsega, aimata võib happesust ja/või mõrusust (mida ei ole liiga vähe ega üleliia).

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

* Vääveldioksiidi maksimaalne üldsisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta)

3. Punased veinid Kuivad noored, vaadis kääritatud, tammevaadis laagerdunud, süsihappegaasi keskkonnas leotatud ja punased veinid

LÜHIKIRJELDUS

Punased veinid on väljendusrikkad, värvus varieerub violetsetest toonidest oranžikate, pruunide toonide ja granaatpunaseni. Lõhnas on tunda puhtaid esmaseid ja/või taimseid nüansse, pika ja püsiva järelmaitsega, rikkaliku maitsebuketiga.

Vaadis kääritatud veinid on puhtad, keskmise tugevusega esmase (puuvilja- ja lillenootidega) lõhnaga, mida tasakaalustavad vaadist tulenevad aroomid, järelmaitses on tunda esmaseid ja vaadist tulenevad lõhnanüansse.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

* Vääveldioksiidi maksimaalne üldsisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

4. Punased veinid nimetusega Crianza, Reserva ja Gran Reserva

LÜHIKIRJELDUS

Laagerdunud veinid on punase värvusega, äärtest pruuni või ookrikarva helgiga. Puhaste esmaste ja järelaroomidega, milles võib aimata džemmile omaseid nüansse. Puhta maitsega, tasakaalustatud, keskmise kuni suure parkainesisaldusega, püsiva ja harmoonilise järelmaitsega.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

* Maksimaalne vääveldioksiidi üldsisaldus: 160 milligrammi liitri kohta, kui suhkrusisaldus on vähemalt 5 grammi liitri kohta

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 20 Maksimaalne vääveldioksiidi üldsisaldus (milligrammides liitri kohta) 140

5. Valged ja roosad kvaliteetvahuveinid

LÜHIKIRJELDUS

Puhtad ja kirkad väikeste kauakestvate mullidega valged või roosad veinid. Esmased ja/või teisesed aroomid, milles võivad ilmneda ka võimalikust vaadis seismisest tulenevad nüansid. Tasakaalustatud maitsega, keskmise püsivusega järelmaitsega, milles võib tunda esmaseid ja/või teiseseid aroome.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

* Vääveldioksiidi maksimaalne üldsisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 11,66 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

Veinivalmistuse eritava

Valgete veinide puhul virde kerge külmleotus ja selitamine. Kääritamine kontrollitud temperatuuril alla 18 °C mahutites või tammevaatides, täielikult või osaliselt (vähemalt 75 %).

Roosade veinide puhul leotamine 4–12 tundi temperatuuril alla 24 °C, viinamarjavirde selitamine ja aeglane kääritamine kontrollitud temperatuuril alla 18 °C vähemalt 5 päeva kestel.

Noorte punaste veinide puhul leotatakse viinamarjavirret koos kestadega vähemalt 48 tunni kestel kontrollitud temperatuuril alla 28 °C. Käärimisele kontrollitud temperatuuril alla 25 °C järgnevad kääritamisanumast väljavõtmine ja pressimine.

Jäävein Viinamarjad tuleb koristada, kui need on viinapuul külmunud ja nende temperatuur ei ole üle –5 °C, marjad pressitakse külmununa, marjarootse enne eemaldamata.

Vaadis laagerdamine

5.2. Suurim saagikus

1. Valged viinamarjasordid, mille viljelemisel kasutatakse goblet’-meetodit ehk viinapuude lehtrikujuliseks tagasilõikamist 7 860 kg viinamarju hektari kohta

2. Valged viinamarjasordid, mille viljelemisel kasutatakse goblet’-meetodit ehk viinapuude lehtrikujuliseks tagasilõikamist 55 hektoliitrit hektari kohta

3. Punased viinamarjasordid, mille viljelemisel kasutatakse goblet’-meetodit ehk viinapuude lehtrikujuliseks tagasilõikamist 6 430 kg viinamarju hektari kohta

4. Punased viinamarjasordid, mille viljelemisel kasutatakse goblet’-meetodit ehk viinapuude lehtrikujuliseks tagasilõikamist 45 hektoliitrit hektari kohta

5. Valged viinamarjasordid, mille viljelemisel kasutatakse spaleermeetodit ehk tugivõrestikul kasvatamist 11 430 kg viinamarju hektari kohta

6. Valged viinamarjasordid, mille viljelemisel kasutatakse spaleermeetodit ehk tugivõrestikul kasvatamist 80 hektoliitrit hektari kohta

7. Punased viinamarjasordid, mille viljelemisel kasutatakse spaleermeetodit ehk tugivõrestikul kasvatamist 10 000 kg viinamarju hektari kohta

8. Punased viinamarjasordid, mille viljelemisel kasutatakse spaleermeetodit ehk tugivõrestikul kasvatamist 70 hektoliitrit hektari kohta

6. Määratletud geograafiline piirkond

Geograafiline piirkond hõlmab Cuenca provintsi kaguosas ja Albacete provintsi loodeosas Júcari ja Cabrieli jõe vahel asuvat ala.

7. Peamised veiniviinamarjasordid

BOBAL

CABERNET SAUVIGNON

GARNACHA TINTA

MACABEO – VIURA

TEMPRANILLO – CENCIBEL

VERDEJO

8. Seos(t)e kirjeldus

Tootmispiirkonna paiknemine kahe jõe orgude vahel, millele on iseloomulikud mõlema jõe setetest lubjarikka alusega savimullad, sealne kõrge temperatuur, väga vähesed sademed ajavahemikus maist septembrini ja rohke päiksepaiste, tingivad kohaliku sordi ’Bobal’ viljelemise, tänu millele saadakse hea ning tugeva puuvilja- ja lillelõhnaga veine, millele on iseloomulik suurepärane happesus ja värvierksus. Seega saadakse erksa ja ajas kestva värvusega veine, mis eristuvad teistest oma suurepärase polüfenoolide sisalduse ja väikse pH-ga (suur polüfenoolide üldsisaldus ilma pikaajalise leotamiseta).

9. Muud olulised tingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus:

kaitstud päritolunimetusega „Manchuela“ kvaliteetvahuveinide märgistusel võib kasutada märkeid „Premium“ ja „Reserva“.

Kui vein on toodetud kooskõlas punktiga 3.13, võib kasutada nimetust „Vino de Hielo“ („Jäävein“) ning seda liiki veini analüütilised näitajad on samad, mis on määratletud eri liiki veinide puhul, kuna jäävein võib olla tootespetsifikaadis käsitletud eri liiki (noor, tammevaadis laagerdunud, Crianza, vaadis kääritatud jm) valge, roosa või punane vein.

Link tootespetsifikaadile

http://pagina.jccm.es/agricul/paginas/comercial-industrial/consejos_new/pliegos/Pliego_de_condiciones_manchuela_20210421_mp.pdf

(1) ELT L 9, 11.1.2019, lk 2.